ไฟแนนซ์ทูเดยื
ตั้งแต่วันที่ 18 มิ.ย.นี้ ธนาคารกรุงไทยเริ่มลงประกาศรับสมัครกรรมการผู้จัดการ ธนาคารกรุงไทย ที่จะมาแทน อภิศักดิ์ ตันติวรวงศ์
20 มิ.ย. 2555

ตั้งแต่วันที่ 18 มิ.ย.นี้ ธนาคารกรุงไทยเริ่มลงประกาศรับสมัครกรรมการผู้จัดการ ธนาคารกรุงไทย ที่จะมาแทน อภิศักดิ์ ตันติวรวงศ์ 
ที่จะครบอายุงานในต้นเดือน พ.ย.นี้ แต่กระบวนการสรรหาต้องเริ่มจากนี้เป็นต้นไปเพื่อให้ครบถ้วนตามพิธีกรรม แว่วว่าได้ตัวเอ็มดีคนใหม่แล้วเป็นสายตรงจันทร์ส่องหล้า อย่าถามชื่อย่อ ช.ชดา ไม่บอก




ส่วนคนที่จะมาคู่กันถูกส่งมาดูแลงบประชาสัมพันธ์ เอ้ย จะมาดูแลฝ่ายประชาสัมพันธ์เพื่อให้ทำงานคู่กันเป็นคอกับลูกกระเดือก
คนของสหภาพคุยกับ ช.ชดา ว่า บอร์ดแบงก์หลายคนที่การเมืองส่งมาไม่เห็นมีวิชัน ไม่มีความรู้อะไรมาช่วยให้ธนาคารมีผลการดำเนินงานที่ดี เข้าประชุมก็เงียบ ไม่ออกความเห็นซึ่งคาดว่าคงไม่รู้เรื่อง เลยเป็นห่วงทิศทางธนาคารจะเดินหน้าต่อไปยังไง
..ผู้บริหารแบงก์ไทยพาณิชย์และทหารไทยถึงกับมึนตึ้บ เมื่อมีข่าวว่าธนาคารไทยพาณิชย์จะรวมกิจการกับธนาคารทหารไทย ด้วยการแลกหุ้นกัน เดือดร้อนต้องทำหนังสือแจ้งตลาดหลักทรัพย์พัลวันว่าไม่จริ๊ง ไม่จริง ก็แบงก์ทหารไทยมีคนมาดอดคุยอยู่ 2-3 ราย แต่ยังตกลงราคากันไม่ได้เท่านั้นเอง
..ช่วงนี้เป็นนาทีทองแห่งการนำเสนอโครงการผู้ช่วยเหลือส่งออก จากวิกฤตหนี้ของอียู แต่ธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์กลับปล่อยให้โอกาสนี้หลุดลอยไป กลายเป็นธนาคารพาณิชย์ ขมีขมันช่วยลูกค้าตัวเอง น่าเสียดายที่ คนิสร์ สุคนธมาน นิ่งเหมือนเรือเกลือ นักข่าวขอสัมภาษณ์แผนที่จะช่วยผู้ส่งออกก็ติดต่อไม่ได้ ไม่รู้ติดภารกิจสำคัญมากมายอะไรอยู่ 
..วันที่ 25-27 มิ.ย.นี้ พี่หมอ นพ.ระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย หรือเคทีซี ว่าปีนี้ได้ฤกษ์เปิดขายของหุ้นกู้ระยะสั้น 39 วัน เสนอขายเฉพาะผู้ถือหุ้นกู้เคทีซี ครั้งที่ 2/2552 ที่มีใบหุ้นกู้ KTC126A เท่านั้น ดอกเบี้ย 3.40% วงเงินไม่เกิน 2,500 ล้านบาท จองก่อนได้ก่อน